Sarja esimeses trükises analüüsitakse, millist tööjõudu vajab Eesti teadmistepõhise majanduse suunas liikumiseks ning missugused on nendest vajadustest tulenevad peamised koolitusvaldkonnad. Tänaseid arenguid strateegias "Teadmistepõhine Eesti" seatud eesmärkide  ning Taani näitega kõrvutades tehakse soovitused vajalikeks otsusteks tulevikus.    Inimeste kaasaegse majanduse vajadustele vastavad oskused ning piisava hulga kvalifitseeritud tööjõu olemasolu on kõrgemat lisandväärtust tootva Eesti majanduse peamisteks eeldusteks. Enamus rahvusvahelise konkurentsivõime uuringuid viitab suurima Eestisse investeerimist piirava takistusena kvalifitseeritud tööjõu puudusele. Kui vajalikku tööjõudu pole, ei looda Eestis uusi ettevõtteid ning investorid paigutavad  kapitali teistesse riikidesse.    Analüüsi tellis Majandus- ja Kommunikatsiooniministeerium, uuringu teostas Tartu Ülikool.